A szuezi válságtól a szexbotrányig tart a Korona második évada - comment:com
Liptai Claudia élőben kérdezi majd, mit gondolnak...
Kijött az első, teljes hosszúságú előzetes a Netflix A korona című sorozatának második évadához. A szinte mozifilm igényességgel gyártott sorozat II. Erzsébet uralkodását dolgozza fel, az első évad 1947-ben, Erzsébet házasságával kezdődött és egészen a szuezi válságig kísérte a királynőt. A második évad innen folytatódik, és tart egészen a hatvanas évek Profumo affér néven elhíresült, hidegháborús szexbotrányáig.
A sorozat porducere Peter Morgan, aki meglehetősen jártas ebben a témában, hiszen ő írta a Királynő című film forgatókönyvét is. Mindeközben már bejelentették, hogy a harmadik évadban Claire Foy helyett Olivia Colman alakítja majd Erzsébet királynőt, hiszen a sorozat által bemutatott különböző történelmi koroknak különböző arcot is szeretnének adni. Az évadban játszik még Matt Smith, Vanessa Kirby, Matthew Goode, Jodi Balfour, Anton Lesser, és Michael C. Hall, aki J.F. Kennedy-t alakítja.
A korona második évada december 8-án debütál a Netflixen.